Sekken (fjord)

Sekken (svensk: Säcken) er et åpent havstykke ute i skjærgården på grensa mellom Norge og Sverige.

På norsk side ligger Sekken sørøst for Hvaler-øyene Søndre Sandøy og Herføl, på svensk side nordvest for fastlandet, Ledsundholmen, Bleksundholmen, Tjurholmen og ytterst Nord-Hällsö.

Den mye brukte båtleia for småbåttrafikken mellom Norge og Sverige går ut Sekken før den dreier inn mellom Bleksundholmen og Tjurholmen på svensk side.

Kombinasjonen av åpent hav og spesielle geografiske forhold gjør at pålandsvind lett driver opp krapp, høy sjø i Sekken. Det vesle havstykket er derfor berømt og beryktet blant småbåteiere, der det ofte snakkes om hvordan det er «å gå Sekken i dag» ...

Fjorder i Viken
Hvalers geografi
Den norske riksgrensen